ENQUADRAMENT
Exemple d'enquadrament d'una imatge preexistent
L'enquadrament consisteix a retallar la realitat
i seleccionar-ne només una part.
Això passa quan mirem la realitat que tenim al davant,
però aquí veiem un exemple
per practicar-ho amb un bodegó de Cézanne.
Podem retallar elements distints
en formats diferents: més apaïsats
més quadrats, més verticals...
que ens donen lectures diferents
de la realitat que retallem.
És important comprendre-ho amb les realitats il·limitades,
a diferència del quadre,
que està emmarcat en la seva superfície ja existent.
Quan treballem amb la realitat, cal tenir presents
aquestes "eles" que ens han permès retallar-la
en diferents formats i seleccionar-ne diferents objectes.
EXEMPLE D'ENQUADRAMENT D'UN REFERENT REAL
Vegem ara com funciona en el cas d'un referent real
i no d'una imatge bidimensional.
Emprant la mateixa estratègia de les "eles",
que permeten retallar el motiu seleccionant-ho tot o una part
o canviant el format, més vertical o horitzontal,
podem decidir de tot aquest motiu
quina part traslladarem al paper.
En aquest cas, aquests dos elements.
Si escollim aquests elements en vertical,
resultaria un dibuix com el que veiem aquí
en què hi ha els elements dibuixats i l'enquadrament en vertical,
però els hem col·locat en un suport horitzontal.
D'aquesta forma, comprenem com la selecció que fem
pot estar col·locada en un altre format,
però sempre som nosaltres els que decidim on va
i quant d'espai ocupa.